Dr. Simon József

Az államháztartási
számvitel alapjai
és a közpénzügyi
információs rendszer

Kiadja a
CompLex Kiadó Jogi és Üzleti Tartalomszolgáltató Kft.

Budapest, 2012

1117 Budapest, Prielle Kornélia u. 21–35.

Telefon: (40) 464-565

Fax: +36 (1) 464-5657

e-mail: info@complex.hu

www.complex.hu

Felelős vezető: a CompLex Kiadó Kft. igazgatója

Kiadásért felelős: Tóth Gábor

A kiadványok szerkesztésért felelős: dr. Vajda Krisztina

Felelős szerkesztő: dr. Kovács Mercédesz

Műszaki kiemelt főmunkatárs: Schuller Krisztina

Műszaki szerkesztők: Kerek Imréné, Szász Zoltán

ISBN 9789632952956

Termékkód: YEB1313

Kiadványaink megtekinthetőek és megvásárolhatóak szakkönyvesboltunkban a Kiadó címén, továbbá a www.complex.hu portálon.

Minden jog fenntartva, beleértve a sokszorosítás és a mű bővített, illetve rövidített változatának kiadási jogát is.

A Kiadó írásbeli hozzájárulása nélkül sem a teljes mű, sem annak bármely része

semmiféle formában (fotokópia, mikrofilm vagy más hordozó) nem sokszorosítható.

Dr. Simon József

Az államháztartási
számvitel alapjai
és a közpénzügyi
információs rendszer

Szakmai Lektor:

Prof. Dr. Lentner Csaba, egyetemi tanár, Nemzeti Közszolgálati Egyetem

Szerző:

Dr. Simon József

Sorozatszerkesztő:

Prof. Dr. Vigvári András

Kézirat lezárva:

2012. szeptember 30.

© Dr. Simon József, Budapest, 2012

© CompLex Kiadó Jogi és Üzleti Tartalomszolgáltató Kft., Budapest, 2012

A CompLex Kiadó Jogi és Üzleti Tartalomszolgáltató Kft. az 1795-ben alapított Magyar Könyvkiadók és Könyvterjesztők Egyesülésének a tagja.

Ábrák és táblázatok jegyzéke

Ábrák

1. ábra. Az államháztartás információs rendszere

2. ábra. A pénzügyi információs rendszer összetevői Allen és Tomassi értelmezése szerint

3. ábra. Az információs rendszer fejlődését meghatározó főbb tényezők

4. ábra. A számviteli információs rendszer felépítése

5. ábra. Az információs rendszer érdekeltjei

6. ábra. Az IPSAS-ok keretelveinek összefüggései

7. ábra. A pénzügyi információs rendszer felépítése

8. ábra. A beszámolórendszer működésével kapcsolatos kérdések

9. ábra. A pénzügyi információs rendszer nyilvántartási módszerei

10. ábra. A pénzügyi információs rendszer fejlődésének korszakai

11. ábra. A kameralisztikus és az üzleti számvitel alapelvének összehasonlítása

12. ábra. A magyar kormányzati szektor hiányának alakulása 2000 és 2010 között

13. ábra. Az államháztartás gazdálkodási reformjának központi területei – a pénzügyi információs rendszer jelentősége

Táblázatok

1. táblázat. A rendszerelmélet alapfogalmai és jellemzői

2. táblázat. Az információs rendszer működtetésének elvei

3. táblázat. A pénzügyi információs rendszer által betöltött funkciók

4. táblázat. A nyilvántartási és beszámolórendszer folyamatainak csoportosítása

5. táblázat. Szoftverbeszerzés elszámolása

6. táblázat. Szellemi termék elszámolása

7. táblázat. Tárgyi eszköz elszámolása

8. táblázat. Ingatlan értékesítés elszámolása

9. táblázat. Apport elszámolása

10. táblázat. Hosszú lejáratú követelés elszámolása

11. táblázat. Nyersanyagvásárlás elszámolása

12. táblázat. Pénzmaradvány-kimutatás

13. táblázat. A pénzforgalmi szemlélet főbb jellemzői

14. táblázat. A pénzforgalmi szemlélet előnyei és hátrányai

15. táblázat. Az elhatárolás alapú szemlélet sajátosságai

16. táblázat. Jövedelemkimutatás – minta

17. táblázat. Mérleg – minta

18. táblázat. Cash-flow kimutatás – minta

19. táblázat. Az elhatárolás alapú szemlélet előnyei és hátrányai

20. táblázat. A költségvetési számvitel technikája az államháztartás helyi szintjén

21. táblázat. Az elszámolási és beszámolórendszer technikája az államháztartás
helyi szintjén

22. táblázat. A költségvetési számvitel technikája az államháztartás központi szintjén

23. táblázat. Az elszámolási és beszámolórendszer technikája az államháztartás
központi szintjén

24. táblázat. A pénzügyi információs rendszer technikáinak összehasonlítása
az államháztartás helyi szintjén

25. táblázat. A pénzügyi információs rendszer technikáinak összehasonlítása
az államháztartás központi szintjén

26. táblázat. A pénzügyi információs rendszer reformjának szerveződési módszere

27. táblázat. Az államháztartás főbb jellemzői pénzforgalmi szemléletben 2012–2013.

28. táblázat. Az államháztartás pénzügyi mérlege pénzforgalmi szemléletben
(közgazdasági osztályozás szerint)

29. táblázat. A központi alrendszer pénzügyi mérlege pénzforgalmi szemléletben
(közgazdasági osztályozás szerint)

30. táblázat. A kormányzati hiány/többlet, adósság és a hozzájuk kapcsolódó adatok jelentése

31. táblázat. Az önkormányzati alrendszer pénzügyi mérlege pénzforgalmi szemléletben (közgazdasági osztályozás szerint)

Előszó

Napjainkban sokszor találkozhatunk az államháztartás gazdálkodásáról szóló információkkal. Ezen információk megbízhatósága alapvető fontosságú valamennyi gazdasági szereplő számára. Az államháztartás információs rendszerének vizsgálata ezért kiemelt területet jelent a közpénzügyi kutatások sorában. A hazai tudományos életben sajnálatos módon e témakör meglehetősen kevés figyelmet kap, jellemzően néhány kutató, mint például Dr. Vigvári András és Kassó Zsuzsanna, foglalkozik e témakör elemzésével. Ebből a szempontból a tankönyv hiánypótló célokat szolgál. Célja komplexen összefoglalni az államháztartás pénzügyi információs rendszerével kapcsolatos elméleti és gyakorlati ismereteket.

A témakör jelentősége ellenére hazánkban mind a tankönyv és kézikönyv piacon, mind a felsőoktatás érintett képzési területein hiány van a témát átfogó korszerű, a gyakorlati életben történő eligazodáshoz jó alapot nyújtó tankönyvekben, kézikönyvekben. A CompLex Kiadó mindig is küldetésének érezte ennek a régóta halmozódó hiánynak az enyhítését.

Az utóbbi években mind a nemzetközi szintéren, mind Magyarországon a közpénzügyek elméletét és gyakorlatát új és súlyos kihívások érték. E kihívásoknak történő megfelelés fontos része a szabályok és intézmények átalakítása éppúgy, mint a szférával kapcsolatos szakmai ismeretek és korszerű megközelítések minél szélesebb körű elterjesztése. Ehhez kívánt hozzájárulni a Kiadó, amikor útjára bocsátotta a négy kötetre tervezett tankönyv-kézikönyv sorozatát. A sorozat logikus folytatása annak a tevékenységnek, amelynek keretében a közgazdálkodás különféle területeivel foglalkozó kézi- és tankönyvek, elektronikus és periodikus kiadványok tucatjaival jelentkezett a piacon.

A jelen kötet a négy kötetes tankönyvsorozat harmadik eleme. Az első két részhez szervesen illeszkedik. Továbbá a közpénzekkel történő gazdálkodással kapcsolatos alapvető tudás- és ismerethalmaz ma már annyira szerteágazó, hogy azokat reménytelen vállalkozás egy kötetbe sűríteni. Ráadásul az ismeretek egy része a felgyorsult világgal együtt gyorsan változik, míg egy másik része viszonylag letisztultnak mondható. A költségvetési gazdálkodás sajátosságai, a szabályok és döntések felülről lefelé menő hierarchikus rendje, és a terület hagyományosan jogias szemléletű kezelése, a szektor működésének jogszabálycentrikus bemutatása miatt kevés figyelmet kaptak a költségvetési gazdálkodás mezo- és mikroszintjével kapcsolatos kérdések.

A különféle szakpolitikai területek különféle üzemgazdasági sajátosságokat mutatnak, a költségvetést végrehajtó gazdálkodó szervezetek belső viszonyai a piaci szektor hasonló szereplőitől meglehetősen eltérnek. Mindezek miatt a közpénzügyek új tankönyvsorozata a következők szerint építkezik. Az első kötetben összefoglalásra kerültek a feltétlenül szükséges elméleti alapok, a közpénzügyekkel kapcsolatos alapvető és többé-kevésbé stabilnak tekinthető ismeretek, alapfogalmak, alapösszefüggések, azt a szakmai nyelvet, amelyet ez a szakma ma világszerte beszél. A második kötet az államháztartás gazdálkodásának jellemzésével foglalkozik, bemutatva a gazdálkodás alapvető szabályait, törvényszerűségeit, a költségvetési logika tartalmát, valamint ezek alapján a korszerű gazdálkodás elérhető és megvalósítható módszertani lehetőségeit. A jelen kötet továbbviszi a sorozat alapgondolatát, amely szerint a pénzügyi információs rendszer jellemzőinek ismerete nélkül a közpénzügyi folyamatok elemzése nem lehetséges.

A jó tankönyv három tulajdonsággal rendelkezik. Egyfelől szintetizálja a téma nemzetközi és hazai tudományos eredményeit, beleértve a területre vonatkozó különféle szintű szabályok ismertetését is. E szintézis megvalósítását a különböző oktatási szintek elvárásai, a tudományos kérdésekben fennálló viták megnehezítik, a tankönyv szerzőjének a felelőssége, hogy e követelménynek legjobb tudása szerint megfeleljen. A tankönyv értelemszerűen tükrözi a szerző tárgykörben folytatott kutatói tevékenységét, használja azok maradandónak gondolt eredményeit. Jelen tankönyv alapját a Pécsi Tudományegyetem Közgazdaságtudományi Karán 2011-ben sikeresen megvédett értekezés adja.

A jó tankönyv másfelől segít eligazodni a tárgykör valóságában, empíriájában, a maga eszközeivel képes segíteni olvasóit további ismeretek szerzésében. Erre szolgálnak a fejezet végi irodalmak és a legfontosabbnak gondolt internetes oldalak. Végül, de nem utolsósorban mindezeket úgy teszi, hogy az Olvasó jól eligazodjon a szakterületen, átlássa annak rendszerét. E követelmények teljesítésének érdekében a következő sajátosságokra hívjuk fel a figyelmet. A szövegben használt rövidítések és betűszavak értelmezését és az illusztrációk listáját a tartalomjegyzék után találja az Olvasó.

A fejezetek elején szereplő „Honnan hová?” bevezetők az adott tárgykör összefoglalójának, illetve a fejezetek közötti kapcsolatok bemutatásának céljával íródtak, mintegy iránytűként szolgálnak az Olvasó számára.

Az egyes fejezetekben bevezetett fogalmakat külön tipográfiával emeltük ki és egy BAGOLY piktogrammal jelöljük.

A szövegben található szövegdobozok az adott témával kapcsolatos példákat és háttér információkat tartalmaznak, ezek jele a VILLANYKÖRTE piktogramm.

A fejezetek végén szerepelnek azok a kulcsfogalmak, amelyek az adott tárgykör legfontosabb építőkövei. A fejezetben tárgyalt fogalmak meghatározásait a szövegben, kiemelten szerepeltetjük. A fejezetekben a tájékozódást különféle számszerű és számszerű és minőségi összefüggéseket bemutató illusztrációk segítik. Az illusztrációk kétfélék. Számos bonyolult összefüggés bemutatása, illetve különböző minőségű jelenségek rendszerezése sokkal áttekinthetőbb, ha azokat nem verbálisan írjuk le, hanem különféle ábrákkal, táblázatokkal szemléltetjük. A pénzügyek, általában a közgazdasági összefüggések, a nagyságrendek ismerete nélkül nem sokat érnek. A könyvben szereplő legfontosabb jelenségekre vonatkozóan számos ilyen illusztráció található. Tudatosan törekedtünk arra, hogy az adatok több, különböző adottságú ország jellemzőit reprezentálják.

A fejezetek végén az ellenőrző kérdések (ezeket EGY KÉRDŐJELlel jelezzük) az ismeretellenőrzést, a vitakérdések (ezeket KÉT KÉRDŐJELlel jelöljük) pedig egyes, főleg nyitott témák továbbgondolását szolgálják. Az itt szereplő irodalmak az adott témakör továbbgondolását, a megjelölt honlapok a további tájékozódást segítik.

A könyv végén szerepelnek a könyvhöz forrásként használt irodalmak és azok az átfogó tankönyvek és kézikönyvek, amelyeket a szerző a jelen tankönyv koncepcionális szerkezetének és tartalmának kialakításához felhasznált.

A tankönyvben való eligazodást tárgymutató is segíti.

A kötet végén található fogalomtár célja, hogy az Olvasó megtalálja mindazon fogalmak magyarázatát, amelyek a könyv egészének megértéséhez szükségesek, vagy amelyek ismertetése nem illeszkedett a szöveg fősodrába. A szövegben előforduló, de csak itt magyarázott fogalmakat szürke háttérrel jelöltük.

Remélhetőleg e könyv, valamint a korábban megjelent sorozatrészek és az előkészületek alatt lévő harmadik és negyedik kötet együttesen hozzájárul a közgazdaság-, a társadalom-, az állam- és jogtudományi, valamint a politikatudományi felsőoktatás közpénzügyi programjainak fejlesztéséhez és a hazai közpénzügyi kultúra fejlődéséhez. Továbbá remélhetőleg e tankönyvet a téma iránt érdeklődő Olvasó is haszonnal forgathatja.

Egyúttal szeretném kifejezni köszönetemet Dr. Vigvári András sorozatszerkesztőnek, aki mind a doktori tanulmányaim során témavezetőként, mind pedig a tankönyv elkészítésében fáradhatatlanul segítette és tanácsaival orientálta a munkámat. Hálásan köszönöm Dr. Lehoczky Judit témavezetőmnek önzetlen és kitartó segítségét, aki szakmai tudásának átadása mellett emberi értékekkel is gazdagított. Köszönettel tartozom Dr. Lentner Csabának, aki lektorként a könyv elkészítésének folyamatában szakmai tanácsaival hozzájárult a mondanivaló lényegre törő és tartalmas megfogalmazásához.

Megköszönöm Édesanyámnak és Nagymamámnak, hogy a tankönyv elkészítéséhez biztosították számomra a nyugodt körülményeket és mindvégig mellettem álltak.

Köszönöm a barátaimnak és kollégáimnak az önzetlen támogatást, biztatást. Köszönetemet fejezem ki Molnár Dolli Katalinnak, aki folyamatos törődésével és jókedvével tartotta bennem a lelkesedést és inspirálta a munkámat. Hálával tartozom Ráczné Lipka Rózsának is, aki támogatott a munkahelyi feladataim ellátásában, megkönnyítve számomra a tankönyv írására való koncentrálást.

Baja, 2012. szeptember

Dr. Simon József

szerző

Jelmagyarázat

Az egyes fejezetekben bevezetett fogalmak.

A szövegben található szövegdobozok az adott témával kapcsolatos példákat
és háttér-információkat tartalmaznak.

A fejezetek végén szerepelnek azok a kulcsfogalmak, amelyek az adott tárgykör legfontosabb építőkövei.

A fejezetek végén az ellenőrző kérdések az ismeretellenőrzést szolgálják.

A megbeszélésre javasolt kérdések egyes, főleg nyitott témák továbbgondolását szolgálják.

Az itt szereplő irodalmak az adott témakör bővebb tanulmányozását, a megjelölt
honlapok a további tájékozódást segítik.

„Lapozz bele!” módban ezek az oldalak nem érhetőek el.

Kérjük, vásárolja meg a teljes elektronikus könyvet weboldalunkon.

This page is not available in preview mode.

Should you wish to access the complete text, please purchase the full version of this e-book at our webpage.